L 298/8 Službeni list Europske unije 16.10.2014. UREDBA KOMISIJE (EU) br. 1084/2014 od 15. listopada 2014. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe difosfata (E 450) kao tvari za rahljenje i regulatora kiselosti u pripremljenom tijestu od kvasca (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima ('), a posebno njezin članak 10. stavak 3., budući da: (1) _ U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani te uvjeti njihove uporabe. (2) — Popis prehrambenih aditiva Unije može se na inicijativu Komisije ili na temelju zahtjeva ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (*). (3) — Zahtjev za odobrenje uporabe difosfata (E 450) kao tvari za rahljenje i regulatora kiselosti u pripremljenom tijestu od kvasca podnesen je 7. srpnja 2013. i stavljen je na raspolaganje državama članicama. (4) — Za svježa tijesta koja se koriste kao osnova za pripremu pizza, pita od jaja, voćnih pita i sličnih proizvoda potreban je sustav za rahljenje na temelju natrijeva bikarbonata (E 500), difosfata (E 450) i kvasca. Ta se tijesta ne bi smjela dizati pri niskoj temperaturi, već bi se postupak dizanja trebao aktivirati tijekom završne pripreme od strane potrošača. Za dizanje tijesta uglavnom je odgovoran natrijev bikarbonat, a kvasac sa slabo aktivnim diza- njem specifično je potreban radi dobivanja tipičnog aromatičnog okusa. Difosfati su potrebni kao regulatori kise- losti kako bi se kontrolirao nastanak ugljikova dioksida od natrijeva bikarbonata. (5) _ Takav sustav za rahljenje koji je utemeljen na natrijevu bikarbonatu, difosfatima i kvascu može se upotrebljavati kao alternativa brašnu za dizanje u kojem su odobrene više razine fosfata. Odobrenje uporabe difosfata u pripremljenom tijestu od kvasca stoga neće kao rezultat imati veći unos fosfata. Stoga je primjereno odobriti uporabu difosfata kao tvari za rahljenje i regulatora kiselosti u tijestima od kvasca koja se koriste kao osnova za pripremu pizza, pita od jaja, voćnih pita i sličnih proizvoda. (6) — U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Europske agencije za sigurnost hrane kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008, osim ako predmetno ažuriranje neće imati utjecaj na zdravlje ljudi. Budući da se smatra da odobrenje uporabe difosfata kao regulatora kiselosti u tijestima od kvasca koja se koriste kao osnova za pripremu pizza, pita od jaja, voćnih pita i sličnih proizvoda ne predstavlja sigurnosni rizik, nije neophodno tražiti mišljenje Europske agencije za sigurnost hrane. (7) _ Prilog II. Uredbi (EZ) br. 1333/2008 trebalo bi stoga na odgovarajući način izmijeniti. (8) — Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje, (') SLL 354, 31.12.2008., str. 16. () Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).